
Parlamentul  României

Camera  Deputaţilor

Comisia pentru industrii si servicii

Bucureşti, 14.12.2005









                          Nr.23/227/2005

AVIZ

asupra proiectului de Lege privind aprobarea Ordonanţei de urgenţă a Guvernului nr.143/2005 pentru modificarea şi completarea Ordonanţei de urgenţă a Guvernului nr.5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice

În conformitate cu prevederile art.89 şi 108 din Regulamentul Camerei Deputaţilor, modificat şi completat prin H.C.D. nr.34/2005, Comisia pentru industrii şi servicii a fost sesizată, în procedură de urgenţă, pentru aviz care va fi transmis Comisiei pentru muncă şi protecţie socială, cu proiectul de Lege privind aprobarea Ordonanţei de urgenţă a Guvernului nr.143/2005 pentru modificarea şi completarea Ordonanţei de urgenţă a Guvernului nr.5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice, transmis cu adresa nr.P.L.X 603 din 5 decembrie 2005, înregistrată sub nr.23/227 din 6 decembrie 2005.



Consiliul Legislativ a avizat favorabil proiectul de lege, cu observaţii de tehnică legislativă preluate de către iniţiator.


Consiliul Economic şi Social a avizat fără observaţii proiectul actului normativ.


Proiectul de lege a fost adoptat de Senat în şedinţa din 28 noiembrie 2005.



Membrii comisiei au dezbătut proiectul de lege în şedinţa din 13 decembrie 2005.



În urma dezbaterilor, membrii comisiei au hotărât cu unanimitate de voturi să avizeze favorabil proiectul de lege în forma adoptată de Senat.



Prin obiectul şi conţinutul său, proiectul de lege face parte din categoria legilor ordinare.


Potrivit art.75 din Constituţia României, republicată, Camera decizională pentru acest proiect de lege este Camera Deputaţilor.

                               PREŞEDINTE,                                   SECRETAR,

                            Dan Ioan Popescu                                 Aurelia Vasile

Consilier,
Silvia Vlăsceanu

